
DĖL VIEŠOJO PIRKIMO SĄLYGŲ PATIKSLINIMO

Informuojame, kad perkančioji organizacija, vadovaudamasi Lietuvos Respublikos viešųjų pirkimų įstatymo 36 straipsniu ir pirkimo Bendrųjų sąlygų 5.4 punktu, savo iniciatyva patikslina pirkimo dokumentų 2 priedo „Techninė specifikacija“ 3.4 punkto lentelės 5 skyrių „Reikalavimai atliekų įmetimo angai“. Techninėje specifikacijoje įmetimo anga įvardyta nenuosekliai (vienaskaita ir daugiskaita), todėl, siekdami aiškumo ir vienodų sąlygų visiems tiekėjams, patiksliname, kad konteineris turi turėti 2 (dvi) atliekų įmetimo angas su atskirais dangčiais, išdėstytas priešingose konteinerio pusėse.
Atitinkamai patiksliname šiuos techninės specifikacijos punktus ir išdėstome juos taip:
5.1. Konteineris turi turėti 2 (dvi) atliekų įmetimo (pildymo) angas, išdėstytas priešingose konteinerio pusėse. Pildymo angos turi būti suprojektuotos taip, kad būtų saugios įprastomis sąlygomis ir kad žmogus per jas negalėtų netyčia įkristi į konteinerį.
5.2. Aukštis iki kiekvienos pildymo angos apatinės dalies turi būti ne didesnis kaip 1 200 mm ir ne mažesnis kaip 500 mm.
5.3. Kiekviena atliekų įmetimo anga turi turėti atskirą dangtį su saugaus uždarymo mechanizmu. Dangčių vyriai turi būti su ypatingai stipriais nerūdijančio plieno (arba lygiaverčiais) lankstais arba varžtais. Kiekvienas dangtis turi sandariai uždengti visą įmetimo angą, turi būti nesunkiai atidaromas ir automatiškai užsidaryti.
5.4. Abi įmetimo angos turi būti apvalios formos, kiekvienos angos skersmuo – ne mažiau kaip 500 mm.
5.6. Aplink kiekvieną atliekų įmetimo angą turi būti briauna arba taikomos kitos priemonės, užtikrinančios, kad lietaus vanduo nepatektų į konteinerio vidų.
7.2. Ant kiekvieno konteinerio įmetimo angos dangčio ties viduriu turi būti terminiu būdu ar kita technologija atspaustas paveikslėlis su tekstu arba pritvirtinta informacinė lentelė. (Toliau tekstas nekeičiamas.)
Atitinkamai patiksliname ir pirkimo specialiųjų sąlygų 8 priedą „Konteinerių atitikties lentelė“. Patikslinta 2 ir 8 priedų redakcija pridėta prie viešojo pirkimo dokumentų.
Atsižvelgdami į patikslinimo pobūdį, pasiūlymų pateikimo terminą nukeliame iki 2026-10-20 10:00 val. Kitos pirkimo dokumentų sąlygos nekeičiamos.

